  Анжелика Тихонова корреспондент Удмуртиысь Эгра ёросысь Сэп гуртысь «Ышем гуртъёслэн калык музейзы» ӵектос 2019-тӥ арын «Гражданская инициатива» VII йӧскалык премилэн огъяросси конкурсаз вормиз. Музейлы «Золоток росток» статуэтка но 200 сюрс манет сётӥзы, ивортэ вожвылъяськонлэн пресс-службаез. Ӵектос «Духовное наследие» номинациын вормиз (дышетон, тодос, лулчеберет, искусство, югдытон удысъёсын кичӧлтонъёс). Вожвылъяськонын быдэс Россиысь 13 ӵектосъёс вормизы Премия понна вожвылъяськонэ 76 улосвылъёсысь 4 сюрслэсь трос вазиськонъёс вуизы. Шорт-листэ 11 номинациосъя быдэн куать ӵектосъёс пыризы: куинез калыкен бырйыса сюризы, куинез экспертъёслэн пусъемзыя. Бӧрысь шорт-листысь бадӟым жюри 13 вормисьёсты бырйиз. «Ышем гуртъёслэсь калык музейзэс» 2017-тӥ арын 23-тӥ куарусёнэ усьтӥзы  Тодэ вайытом, Сэп гуртын лулчеберет юртэз быдэсак выльдо но Гончарлэсь азбарзэ лэсьто.  Тегъёс: Мерлык Лулчеберет Эгра Музей Удмуртия коньдон  